
Retningsliner for søknadar om tilskot til taubane, hest o.a. i ……………. Kommune 20…

1. [bookmark: _Toc242710624]Bakgrunn
Tilskot til drift med taubane, hest o.a. forvaltast av kommunane jf. Forskrift om tilskudd til nærings- og miljøtiltak i skogbruket. Kommunane utarbeidar, i dialog med Statsforvaltaren og næringsorganisasjonane i skogbruket lokalt,  overordna retningsliner for prioritering av søknadar jf. forskriftas § 3.
Til grunnlag  for retningslinene ligg også det årlege tildelingsbrevet frå Statsforvaltaren. Retningslinene er utarbeid av …………….. kommune og reviderast årleg.

1.1 [bookmark: _Toc242710625]Regelverk
Forskrift om tilskot til nærings- og miljøtiltak i skogbruket inneheld mellom anna fylgjande om tilskot til drift med taubane, hest o.a. jf. Forskriftas §§3, 7 og 9.
· Det kan gjevast tilskot til å drive ut skogsvirke med taubane, hest o.a.
· Tilskot kan berre gjevast der det er gjort registreringar av miljøkvalitetar i området
· I område der det ikkje er gjort ordinære miljøregistreringar, skal det stillast vilkår om gjennomføring av dei føre-var-tiltak som er nedfelt i Norsk PEFC skogstandard.
· Det kan setjast vilkår for utbetaling av tilskot til det enkelte tiltak, vilkåra må vere i samsvar med tiltaka sine føremål.
· Utgifter til planlegging som står i rimeleg forhold til kostnadane med tiltaket, kan inngå i tilskotsgrunnlaget.
· Kommunen avgjer kravet til prosedyre kring søknaden.
· Det kan fastsetjast søknadsfrist når det er naudsynt ut frå prioriteringa av tilskot.

Handsaming og prioritering av søknadane skal samtidig skje ut frå forskriftas føremålsparagraf som seier fylgjande: «Formålet med tilskudd til nærings- og miljøtiltak i skogbruket er at det ut fra regionale og lokale prioriteringer blir stimulert til økt verdiskaping i skogbruket, samtidig som miljøverdier knyttet til biologisk mangfold, landskap, friluftsliv og kulturminner i skogen blir ivaretatt og videreutviklet.»
[bookmark: Start]
1.2 [bookmark: _Toc242710626]Informasjonskjelder
Informasjon om planlegging, søknadar om tilskot og gjennomføring av skogsdrift mv. er tilgjengeleg på fylgjande nettsider:
· Landbruksdirektoratet – Ordninger for skogbruk - Landbruksdirektoratet
· Skogkurs - skogkurs.shinyapps.io/taubanekalk/

2. [bookmark: _Toc242710627]Krav til søknad
Ved søknad om tilskot til drift med taubane, hest o.a. skal skjema LDIR-916 (søknad om tilskot til drift med taubane, hest o.a.) nyttast. Skjema finn ein her Tilskudd til skogsdrift med taubane, hest og andre driftsmetoder - Landbruksdirektoratet
Søknaden må vere signera av skogeigar, eller ein med fullmakt frå skogeigar, og sendast kommunen

Vedlegg som skal fylgje søknaden:
· Oversiktskart i målestokk 1:10000 som tydeleg syner informasjon om eigedomstilhøve, skogressursar, miljøomsyn og avgrensing av driftsområde.
· Kopi av driftsavtale med tømmerkjøpar som dokumentasjon på driftskvantum og driftskostnadar.

3. [bookmark: _Toc242710628]Handsaming av søknaden
3.1 [bookmark: _Toc242710629]Føresetnadar og vilkår for tilskot

3.1.1 [bookmark: _Toc242710630]Kommunen handsamar søknadar om tilskot etter fylgjande føresetnadar:
· Ved handsaming av søknad om tilskot til taubane, hest eller anna skal kommunen vurdere om vegbygging er ei meir rasjonell og berekraftig langsiktig løysing. I vurderinga skal det leggast vekt på økonomi, framtidig driftsbehov. Terrenginngrep, naturfare, landskap og andre miljøomsyn.
· Kommunen handsamar søknadar etter naturmangfaldlova i §§ 8 – 12.
· Det kan berre gjevast tilskot dersom bruk av taubane, hest eller andre driftsformer gjer ei rasjonell og føremålstenleg skogsdrift ut frå lokale driftstilhøve.
· Arealet skal framleis nyttast til skogbruk etter gjennomførd drift. Tilskotet kan haldast att til tilfredsstillande forynging er etablert.
· Det er berre skogsvirke registrert med verdi i skogfondssystemet som inngår i tilskotsgrunnlaget.
· Vurderingar kring storleiken på tilskot kan variere mellom år ut frå tilgjengelege midlar for kommunen. 
· Kommunen skal ha gjeve tilsegn om tilskot før skogsdrift startar.

3.1.2 [bookmark: _Toc242710631]Nedre og øvre søknadsgrense
Minste driftskvantum for å utløyse tilskot er 100 m3. Minstekvantum kan fråvikast ved samdrift med andre. Vurderingar kring dette blir gjort i kvart einskilde tilfelle. Største driftskvantum for ein skogeigar innanfor eit tildelingsår er 3000 m3.

3.1.3 [bookmark: _Toc242710632]Driftsområde for taubane
Det er eit vilkår at tømmeret det gjevast tilskot til drivast ut frå bratt og vanskeleg terreng eller beresvak mark som ut frå driftstekniske, miljømessige og økonomiske tilhøve bør drivast ut med taubane. Det gjevast ikkje tilskot til hogstmaskindrifter/gravedrifter i bratt terreng.

3.1.4 [bookmark: _Toc242710633]Krav til forynging
For å sikre tilfredsstillande forynging etter hogst syner ein til foryngingsplikta og krav til forynging etter § 6 - 8 i Forskrift om berekraftig skogbruk som generell avgjerd.

3.2 [bookmark: _Toc242710634]Tilskotssatsar

3.2.1 [bookmark: _Toc242710635]Tilskotssats for drift med tung taubane (kabelkran og liknande.) med profesjonell entreprenør.
Tilskotssatsar for profesjonelle entreprenørar fylgjer modell for tilskot utvikla av Statsforvaltarane  i Møre og Romsdal, Innlandet og Vestland og bereknast ut frå føringar frå Landbruksdirektoratet etter denne formelen:
Tilskot = 200 - 0,7 x (tømmerpris-driftskostnad)

Tilskot under 60 kroner pr m3 utbetalast ikkje. Maksimalt tilskot som utbetalast er 200 kroner pr m3, sjølv i område med vanskelege driftstilhøve.

3.2.2 [bookmark: _Toc242710636]Tilskotssats for eige arbeid med taubane
Ved arbeid med eige utstyr i eigen skog skal berekna driftspris ved utrekning av tilskot gjenspegle driftsprisen i marknaden.

3.2.3 [bookmark: _Toc242710637]Drift med hest
For drift med hest kan det gjevast tilskot på opp til 100,- pr m3.

3.2.4 [bookmark: _Toc242710638]Anna
Tilskot til vekslande driftssystem, som til dømes fløyting og anna naudsynt skifte av transportmiddel, kan gjevast med opp til 80,- pr m3.

4. [bookmark: _Toc242710639]Fristar for innsending og handsaming av søknadar
Frist for å søkje kommunen om tilskot er __.__.20__ det einskilde år. Søknadar blir handsama fortløpande. Løyving av tilskot forutset tilgjengelege midlar.

5. [bookmark: _Toc242710640]Utbetaling
Løyvd tilskot blir utbetala når arbeidet er fullført og dokumentasjon for drifta er godkjend av kommunen. Det må dokumenterast volum av omsett virke, tømmerverdi og driftskostnadar.

Det kan gjerast delutbetalingar av tilskot etter kvart som drifta blir gjennomført. Det må då godkjennast av kommunen, etter innsendt dokumentasjon av volum av omsett virke, tømmerverdi og driftskostnadar.

6. [bookmark: _Toc242710641]Andre føresegner
6.1 [bookmark: _Toc242710642]Klage
Kommunen sitt vedtak kan påklagast til Statsforvaltaren jf. Forskrift om tilskudd til nærings- og miljøtiltak i skogbruket § 11 og Forvaltningsloven kapitel VI.

6.2 [bookmark: _Toc242710643]Kontroll, omgjering og tilbakebetaling
Kommunen skal i nødvendig utstrekning kontrollere at tiltaka er gjennomførte i tråd med føresetnadene. Vedtak om innvilga tilskot kan omgjerast og utbetalt tilskot kan krevjast tilbakebetalt dersom det blir avdekka tilhøve som er i strid med det som er føresetnaden og/eller det som fylgjer av gjeldande reglar og retningslinjer, jf. Forskrift om tilskudd til nærings- og miljøtiltak i skogbruket, §§ 12 - 13.

